*Apie buvusią Petrašiūnų geležinkelio stotelę prie Kauno žr. Kauno-1 geležinkelio stotelė*.
Koordinatės: 56°01′22″š. pl. 23°56′21″r. ilg.﻿ / ﻿56.0228°š. pl. 23.9392°r. ilg.﻿ / 56.0228; 23.9392

|  |
| --- |
|    **Petrašiūnų geležinkelio stotis** |
|  |
| *Geležinkelio stoties pastatas 2010 m.* |
| **Adresas** | Petrašiūnai, Klovainių seniūnija |
| **Atidaryta** | 1916 m. |
| **Aptarnaujanti įmonė** | VšĮ „Aukštaitijos siaurasis geležinkelis" |
| **Žemėlapiai** | Retromap.ru |
| **Nuotraukos** | Railwayz.info |
| 


 |
| 

| Aplinkinės stotys ir stotelės |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  | km | 

|  |
| --- |
|  |

 | km |  |
|  |  | 

|  |  |
| --- | --- |
|  |  |

 |  | ↑ *JONIŠKĖLIS ↑* |
|  |  | 

|  |  |
| --- | --- |
|  |  |

 |  |  |
|  |  | 

|  |  |
| --- | --- |
|  |  |

 |  | *Gailioniai* |
|  |  | 

|  |  |
| --- | --- |
|  |  |

 | 6,0 |  |
| *Linkuva* |  | 

|  |  |
| --- | --- |
|  |  |

 |  | *Pamūšis* |
|  |  | 

|  |  |
| --- | --- |
|  |  |

 | 3,0 |  |
|  |  | 

|  |  |
| --- | --- |
|  |  |

 |  | ***PETRAŠIŪNAI*** |
|  |  | 

|  |  |
| --- | --- |
|  |  |

 | 8,4 |  |
|  |  | 

|  |  |
| --- | --- |
|  |  |

 |  | *Pakruojis* |
|  |  | 

|  |  |
| --- | --- |
|  |  |

 | 10,3 |  |
|  |  | 

|  |  |
| --- | --- |
|  |  |

 |  | *Šukioniai* |
|  |  | 

|  |  |
| --- | --- |
|  |  |

 |  |  |
|  |  | 

|  |  |
| --- | --- |
|  |  |

 |  | ↓ *GUBERNIJA* ↓ |
|  |  |  |  |  |  |  |

 |

 |

**Petrašiūnų geležinkelio stotis** – siaurojo geležinkelio stotis Petrašiūnų kaime, Klovainių sen. (Pakruojo rajono savivaldybė), prie buvusio geležinkelio ruožo Gubernija–Pasvalys atšakos. Stotyje išlikęs 750 mm (rekonstruoto iš 600 mm po 1920 m.) vėžės bėgių kelynas.

Stoties pastatų ir inžinerinių įrenginių kompleksas turi urbanistinę ir architektūrinę vertę, kultūros paveldo objektas (unikalus Nr. 21919). Į stoties kompleksą įeina stotis ir prekių sandėlis, sudarantys vieną pastatą, stovintys tarp siaurojo geležinkelio ruožo ir kelio  **151**  Pakruojis–Linkuva . Taip pat jam priklauso Petrašiūnų tiltas, pastatytas per Mūšos upę tame pačiame kelyje. Gretimame kaime Daugyvenę kerta Rimšonių tiltas. 

Petrašiūnuose dolomitui išgabenti nutiestas geležinkelis iš Pakruojo. Gretimos Joniškėlio ir Linkuvos siaurojo geležinkelio stotys neveikia, 750 mm vėžės kelynai beveik išardyti.

Stoties pastatas 2019 m.
Buvusi stotis 2012 m.

Istorija
--------

Per I pasaulinį karą vokiečių kariuomenė pradėjo statyti Gubernijos ir Pasvalio siaurojo geležinkelio liniją, kuri 1922 m. buvo prailginta iki Biržų bei nutiesta Petrašiūnų ir Linkuvos atšaka. Petrašiūnų geležinkelio stotis atidaryta 1916 m. Su prekių sandėliu pradėta eksploatuoti 1936 m. 1937 m. pastatytas siauruko Petrašiūnų tiltas per Mūšą, vėliau išplatintas iki automobilių tilto. Tarpukariu iš Petrašiūnų (arba *Petrošiūnų*) stoties buvo gabenamas kalkių akmuo A. Trečioko kalkių gaminimo dirbtuvei Gubernijos dvare (Šiaulių apskritis). Sovietmečiu 1961–1978 m. suintensyvėjo cukrinių runkelių pervežimai. Per sezoną buvo pervežama iki 100 tūkstančių tonų, neskaitant naftos produktų, statybinių medžiagų. Tuo laikotarpiu krovinių perkrovos darbai vykdavo visas 24 val. iš plačiųjų į siauruosius geležinkelius arba atvirkščiai.

1996 m. stotis įtraukta į Kultūros vertybių registrą. Ji buvo panaikinta, tačiau 2014 m. atkurta.

Muziejus
--------

Stoties pastate įrengta muziejinė ekspozicija. Tai vienas iš Lietuvoje veikiančių dviejų siaurojo geležinkelio muziejų (antrasis − Anykščių geležinkelio stotyje). Didžiąją Petrašiūnų ekspozicijos dalį sudaro tarpukario Lietuvos fotografijos, kuriose užfiksuoti geležinkelio tiesimo ir statybos darbai, garvežių raida, geležinkelininkų gyvenimo ir darbo akimirkos. Stenduose eksponuojamos II pasaulinio karo laikų dokumentų kopijos, maisto kortelės, reichsmarkės, geležinkelininkų pažymėjimai, uniformų ženklai, pinigų persiuntimo maišeliai, antspaudai, darbo įrankiai, bėgių padėklai, kelio ženklai, matavimo prietaisai, ratstabdžiai.

Šaltiniai
---------

1. ↑   Archyvuota kopija 2012-04-14 iš Wayback Machine projekto. Valstybės saugomas siaurojo geležinkelio kompleksas
2. ↑  Архангельский А. С. Архангельский В. А. Железнодорожные станции СССР (справочник). – Москва, Транспорт, 1981.
3. ↑  „Objekto Nr. 21919 išsamus aprašymas". Lietuvos Respublikos kultūros vertybių registras.
4. ↑

Nuorodos
--------

* Petrašiūnų geležinkelio stotis portale *ziemgala.lt*
* Petrašiūnų siaurojo geležinkelio stotis *miestai.net* portale